Universis presentes litteras inspecturis, Philippus, dominus Nemosii, in Domino salutem. Noverint universi quod capitulum Sancti-Stephani Senon. non potest detinere latronem apud Pontes-super-Yonam quid reddetur ad metam assignatam domino Gaufrido de Plesseto, vel Galterio, filio nostro, vel eorum mandato, nisi per unum diem et unam noctem. Preterea boscus de Fosseto remanet quitus sine usario domino Gaufrido et Galtero, filio nostro; et boscus de Chasno-Avrardi remanebit quitus similiter capitulo supradicto, sine omni usuario; de falsa mensura ita est ordinatum quod Galterus, filius noster, vel dominus Gaufridus, non possunt causa capere apud Pontes in terra capituli, donec fuerit ostensum servienti capituli; et si serviens capituli super hoc requisitus ire recusaverit pro ea capienda, dictus Gaufridus, vel Galterius, filius noster, vel eorum mandatum possunt eam capere et emendam levare usque ad sexaginta solidos. De remensione sic erit quod si aliquis advena in villam de Pontibus venerit, potest facere remensionem vel capitulo, vel dicto Gaufrido et Galtero, filio nostro. Si, autem, infra annum et diem remensionem heredem esse non fecerit: si fuerit in terra capituli, capitulo remanebit, et si in terra dictorum domini Gaufridi et Galterii, filii nostri, eisdem remanebit. De precone ita est quod instituetur a capitulo, et institutus faciet fidelitatem capitulo, et dictis Gaufrido et Galtero, filio nostro, et clamabit bannum ex parte omnium insimul. Et si aliquid emolumentum de dicto precone evenerit, capitulum habebit medietatem et dicti Gaufridus et Galterus, filius noster, aliam medietatem. Actum, anno Gracie Mº CCº XXº quarto, mense marcio.